Mergoscia

Mergoscia estas komunumo de la Komunumaro Navegna kaj la Distrikto Locarno en Kantono Tiĉino, Svislando. Ĝi havis 212 loĝantojn je la 31-a de decembro 2011.

 Geografio 
Mergoscia situas en la suba parto de la valo de la rivero Verzasca, ĉe la okcidenta flanko de la baraĵlago Lago de Vogorno. La komunumo konsistas el la vilaĝo Mergoscia kaj la setlejoj Benitti, Busada, Fesnedo, Fressino, Lisso kaj Rivapiana.Fonto: Reta mapo 1:20000 de Swisstopo

La teritorio de la komunumo etendiĝas sur areo de 12,14 km², de kiuj 71,4% estas kovritaj de arbaro, 8,8% servas por agrikulturo kaj 2,3% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Mergoscia limas en nordo al Corippo, en oriento al Vogorno, en sudoriento al Gordola, en sudo al Tenero-Contra, en sudokcidento al Brione sopra Minusio, kaj en okcidento al Avegno.

 Trafiko 
Mergoscia situas flanke de la gravaj trafikvojoj. La vilaĝo Mergosica atingeblas pere de kurboriĉa sakvojo de Contra. Pere de buslinio al Locarno la komunumo estas konektita al la publika transportreto.

 Historio 
La unua dokumenta mencio de Mergoscia datiĝas el la jaro 1061 Mergossia. Mergoscia sendependiĝis en la jaro 1313 de la Najbararo Verzasca kaj Briono. Por ne devi pagi feŭdajn interezoj al la nobelularo de Locarno Mergoscia aliĝis en la 15-a jarcento al la valkomunumaro de Verzasca. En la jaro 1591 Mergoscia ankaŭ disiĝis de la Paroĥo San Vittorio de Locarno. En la jaro 1597 estis konstruita la pastra preĝejo San Gottardo sur la fundamento de antaŭa konstruaĵo.Fonto: Daniela Pauli Falconi:  Mergoscia en Historia Leksikono de Svislando (2008-10-30)

 Notoj kaj referencoj 


 Eksteraj ligiloj 

 Oficiala retejo de la komunumo Mergoscia

 Bildoj